Lyt. Kan du høre det?
Den sang handler ikke om et cirkus.
Ham Dylan snakker om os.
Os? Hvordan det? Er vi tosserne?
Nej. Særlingen optræder i cirkus.
Han kom til skade på trapezen,
og nu er han nødt til at tage et andet job for at overleve.
Mr. Jones vil gerne komme
og se særlingen i buret,
mens han spiser en levende kylling, fordi han gerne vil se en tosse.
Men særlingen tager kyllingebenet
og rækker det til mr. Jones og siger
"Det er dig, der er tossen."
Wow. Ham Bob Dylan er dyb.
Okay, sid ned.
Det er dig, der er tossen.
Grækerne skabte ikoner. Portrætter af religiøse figurer.
Men billederne blev hellige
på langt større plan end individerne, der blev afbildet.
- Vi skal have hatten... - Jeg sætter den på sned.
Eldridge Cleaver var en mand,
- der forstod kraften i et billede. - Ja.
Han ville have et, der inspirerede til bevæbnet revolution.
Det her billede siger: "Leder og forsvarer af den sorte koloni... i det hvide USA."
Den farligste mand på planeten.
Se direkte ind i linsen.
Det her er billedet.
Ifølge filosoffen Foucault
er det, hvis et billede bliver ikonisk,
umuligt at se subjektet som andet.
BASERET PÅ JOSHUAH BERMANS ARTIKEL
Roz, jeg lover, at han ikke bliver længe.
- En dag, højst to. - Hvis Berts hus blev ransaget,
er det kun et spørgsmål om tid, før de slår vores dør ind.
- Er det, hvad du ønsker? - Nej.
Vil du gerne se mig og mine børn blive taget med i håndjern?
Mary Poppins er i gang igen.
Hørte du, hvad jeg sagde?
Jeg skal have gjort det her brev til den cubanske regering færdigt.
- Huey, hun... - Hun vil ikke have Steve i fængsel.
Hun er ligeglad.
- Vi kan ikke blive her. - Hvor skal vi ellers tage hen?
Jeg kan ikke stole på nogen i partiet længere.
Okay, men hvorfor skulle de her folk kunne undslippe en menneskejagt?
Hvad får dig til at tro, at de kan det?
At jeg får dem til det.
Hør her, Gwen, Bert...
Bert holdt Ellsberg ude af fængsel.
Og han hjalp Abbie Hoffman ud af landet,
da han var den mest eftersøgte. Han fik Chaplin hjem igen.
Og hvad har alle de mennesker til fælles, som du ikke har?
Hey.
Hør her... Kom her.
Det hele skal nok gå.
Du burde aldrig have blandet dig med de her Hollywood-fjolser.
Hør her.
I 50 år har Hollywood svigtet i kampen mod tyranni.
Det slutter i dag med jer.
- Vi bliver de syv fra Beverly Hills. - Det kalder de en, når man bliver anholdt.
Nej, nej. Ingen bliver anholdt.
Vi har styr på planlægningen.
Vi får Huey til Cuba inden for de næste to døgn.
Hvorfor så stram en tidsplan?
Fordi FBI er begyndt at sparke døre ind.
Og min kæreste begynder at kneppe tennistræneren,
hvis det her fortsætter meget længere.
- Som sagt bliver vi ikke fanget. - Hvor ved du det fra?
Vi har et perfekt dække.
Folk tror, at vi indspiller vi en film.
Okay. Hvilken film?
Hvilken slags film?
- Det er en kriminalfilm. - Kriminalfilm?
I er nødt til at være kløgtige. Jeres telefoner bliver aflyttet.
Fra nu af taler vi i kodesprog.
Huey er "Pakken." Eller "Stjernen."
Jeg er "Produceren." Artie er "Babysitteren."
Steve er "Jøden."
Hvorfor skal jeg være Jøden? Du er mere jøde end mig.
Fordi du er Jøden, Steve.
For helvede.
Historien er, at Jøden og Den Jødiske Producer...
- Tak. - ...fragter Pakken
til The Big Cigar, også kendt som Cuba.
Det er ligesom Plyds og papegøjer med et filmhold i stedet for musikere.
Jeg er vild med The Big Cigar.
- Det kan jeg godt lide, men... - Det kan du godt lide?
- Men i sort/hvid. - Det vil forandre alt.
Hey, hey, hør efter, folkens.
Drop nu det pis. Ingen kreditkort fra nu af. Kun kontanter.
I må ikke hæve store beløb. Ingen papirspor.
Hold jer til telefonbokse.
De prøver at hænge mig op på drabet på en kvinde.
Det er alvor. Det er liv og død for mig.
Lad mig komme ud.
Og jeg har brug for et fly.
En af jer blegfise fra øverste hylde må kende nogen med et fly.
Jeg kender en. Han er cubaner.
Han er konsulent på filmen om Che
- hos Paramount. - Ja.
Han tager alle turene ned til Sydamerika.
Han kunne godt være den rette.
Jeg er ligeglad, hvem det er. Bare skaf et fly.
FBI slog døren ind midt om natten.
De smed os ud af vores eget hjem.
De lod mig ikke engang tage tøj på.
Okay, øjeblik.
- Hallo? - Hej. Er linjen sikker?
Ja, vi er hos Larrys bedstemor.
Huey, FBI kom og tog alle vores huse i går aftes.
Fordi jeg ikke mødte op i retten?
Så snart du tog af sted.
I dag har de lukket skolerne, klinikkerne,
morgenmadsprogrammerne.
Jeg har 30 mennesker, der har sovet på gaden.
Sig til dem, at vi finder ud af det.
Bare giv dem nøglerne til taglejligheden.
Du har ikke 30 senge.
Så tag nødpengene og indloger dem på motel.
- Hvilke nødpenge? De har taget dem. - Så find nogen.
- Hvordan? - Det ved jeg sgu ikke. Pis.
Undskyld.
Det her må bare ikke lukke programmerne.
Okay.
Vi må ikke miste, hvad vi har risikeret alt for.
Jeg finder ud af noget.
Forsigtig. Der er efterlysningsplakater overalt.
Okay.
En ting var, at FBI var efter mig,
men de måtte ikke skade lokalsamfundet.
TRE ÅR TIDLIGERE OAKLAND
Stjernerne mødte op i dag,
da Det Sorte Panterparti åbnede en ny sted
til deres udvidede morgenmadsprogram.
Vil du have en autograf?
- Skal jeg skrive mit navn der? - Tak.
Tak, fordi du kom.
- Jeg vidste det. - Okay.
- Al magt til folket. - Al magt til folket!
Jeg er glad for, at I alle endelig kom
og så, hvad det er, vi laver.
Vi har gjort det her i mange år,
og for mig er det vigtigt, for
da jeg gik i folkeskole, var der altid et problem.
De af børnene, der havde penge til det,
fik småkager og kiks.
Og de andre måtte bare se på,
mens de andre spiste. Det har jeg altid syntes var meget skidt...
Undskyld.
Han vil vist hellere have pistoler end pandekager.
Ja.
Men der er en stor tv-kanal her.
Det er en vigtig nyhed.
Ja.
Jeg hader, at vi har brug for stjernerne for at lokke kameraerne til.
De havde ikke svært ved at finde os, da vi var ude på gaden
med vores våben og holdt øje med politiet.
Folk vil have sensationer.
Jeg vil ikke være ham i fletstolen mere.
Jeg forstår godt, at folk kan lide billedet, men det er ikke mig.
Det var noget, Eldridge fandt på.
Og da jeg kom ud af fængslet,
fik jeg en ny chance, jeg ikke havde regnet med.
Forstår du?
Og den vil jeg ikke bruge på at sende folk i døden.
Hvis jeg skal have et image, skal det være et,
som hjælper folk.
Med de penge, vi får ind fra Hollywood,
kan vi give folk mad og tøj på kroppen, og vi kan give mange flere husly.
Og vi er kun lige begyndt.
Vi må overleve, mens vi venter på revolutionen.
Broder Huey, med al respekt,
folk kommer ikke, fordi de vil starte en velgørenhedsorganisation.
Som broder Eldridge siger,
står partiet for voldelig kamp mod undertrykkelse.
Vi må forandre os for at overleve.
Jeg har aldrig set en mand komme ud af fængslet blødere.
- Hvad sagde du? - Huey.
Har du nogensinde siddet i fængsel?
Har du nogensinde konfronteret politiet med et gevær?
Jaså. Så du er ikke klar til at dø for revolutionen.
Du kan bare godt lide uniformen.
Jeg tror, nogle af jer har brug for et kursus i revolution.
Partiet har rykket sig videre fra væbnet kamp.
Nemlig.
Nu handler det om overlevelse og sociale forandringer.
Hvis I vil være med, kan I lære nogle af vores børn at læse.
Eller I kan blive frivillige på en klinik.
Gøre noget for at hjælpe vores folk.
Men hvis du bare vil ud på gaden med et gevær
og prøve at styrte regeringen og blive slået ihjel,
så kan I pisse ned til Eldridge i Algeriet.
Nemlig.
Præcis.
Huey?
Prøver de knøse at lære mig, hvordan jeg skal lede mit eget parti?
Det er ikke kun dem. Der er mange, der siger sådan.
De fleste meldte sig ind, mens du sad i fængsel.
Unge mennesker, der havde din plakat på væggen.
De troede, de skulle være soldater.
Det lyder, som om du er enig med dem.
Synes du, jeg skal holde fast i våbnene?
Tror du, det er det bedste for partiet?
Det er længe siden, det kun har handlet om partiet.
Hold nu op, Gwen.
Jeg er bare bekymret.
Der er meget snak, og på et tidspunkt er det ikke nok.
Hvad synes du, jeg skal gøre?
- Ring til Eldridge. - Fandeme nej.
Få ham til at samle partiet sammen med dig.
Nej. Hvis jeg ringer til ham, vil han sige til alle:
"Huey kom krybende tilbage til mig."
Jeg vil ligne en idiot.
- Du er for stolt. - Det er ikke stolthed. Det er fornuft.
Du vil gerne se pragmatisk på det.
Fint. Hvor vigtige er programmerne?
De er mit livsværk. Det ved du godt.
Så skulle du måske være lidt ydmyg.
Tag chancen. Ring til ham.
Sig, du har noget på Schneider.
Det ser ikke godt ud. Vores folk var i gang hele natten.
Vi fandt kun noget af Schneiders kokain,
nogle unge med pot
- og togaer. Ingen spor af Huey. - Pis. Pis. Pis!
Vi må lokke dem frem.
De forpulede producere ved, hvor han er.
Fedt. Jeg troede, vi var ved at være færdige.
Pis! Jeg er så træt af det her hår!
Jeg hader de forpulede hippier.
Og hvad ser jeg hver morgen, når ser jeg mig selv i spejlet?
En muggen hippierøv.
Ja, mand.
Giv mig de forpulede stoffer.
Klart.
FBI prøvede alt for at stoppe panterne.
Chikane, anholdelser, falske beviser.
Informanter og agent provocateurs.
Der var sågar FBI-agenter som Clark,
der udgav sig for at være en del af af de miljøer, de ønskede at ødelægge.
Bingo.
At flyve til Cuba er risikabelt.
Hvor meget ville det koste?
- Det kommer an på, hvad fragten er. - Det behøver du ikke at vide.
Prisen for ikke at vide det
er 25.000 dollar i forskud.
Hvad skal du ellers bruge?
25.000 mere ved ankomst.
Og I skal rydde en landingsbane i Rancho Cucamonga.
Rancho Cuc...
Hvorfor skal vi rydde en landingsbane til dig?
Det lyder ikke som noget, man bare kan laste foran alle mulige
i Van Nuys, vel?
Og I vil vel heller ikke have turen registreret?
Jeg laver ikke bygningsarbejde.
Kun transport. Det kræver fagforeningen.
72 timer. Hav dit fly klar til afgang.
Kl. 16 på fredag?
Adiós.
Jeg bryder mig ikke om ham.
Om tre dage sidder du og drikker Cuba libre
på stranden i Havana. Stol på mig.
Jeg stoler på dig, men ikke på ham.
Alle de her mennesker risikerer alt for dig.
Vi sad i formiddags og planlagde det her,
- og så skrider du bare for at ringe. - Hør her.
Jeg efterlod en masse ting i Oakland.
Min far er syg. FBI har lukket mine overlevelsesprogrammer ned.
Der er børn og familier, der sover på gaden.
Det er hårdt. Jeg var ikke klar over det med din far.
Det er i orden. Jeg har bare brug for, at det går efter planen.
Det forstår jeg godt. Jeg tager mig af det.
Vi bygger den landingsbane,
og så skal du bare fokusere på partiet og din far. Okay?
TRE ÅR TIDLIGERE OAKLAND
Far?
Hej, Huey.
- Melvin er lige gået. - Det var dig, jeg ville tale med.
Det er lørdag. Jeg vidste, hvor du ville være.
Jeg sidder som altid her og arbejder på min prædiken.
Er der noget i den til mig?
Den fortabte søn leder efter svar.
Kom og sid ned.
Jeg bliver afprøvet, far.
Jeg prøver at gå nye veje, som du ville sige.
Det er ikke let.
Jeg kan ikke finde ud af, hvor det er...
...hvilken vej jeg skal.
Kan du huske, da du var yngre,
og du fulgte Sonny Man overalt og ville være som ham?
Ja, men...
Så begyndte du at læse. Og du og Melvin blev gode venner.
Du har været meget igennem.
Hvem vil du i virkeligheden gerne være?
Jeg vil forandre samfundet, far.
Jeg forestiller mig en verden uden konflikter og vold.
Fører den vej dig gennem Hollywood?
Forandringer kan komme i mange forklædninger.
Revolutionær kultur er et kraftigt våben,
og fjernsynet der er et atomvåben.
Politik handler om at fortælle historier, og Hollywood forstærker mit budskab.
Jeg kender lidt til at prædike et budskab.
Okay.
Kan du huske, da du var lille,
og din tante tog dig med til den store kirke på 45th Street?
Ja, hun var vild med den præst.
Stort kor og det hele.
Ja. Det gjorde også indtryk på dig.
Du kom hjem og sagde:
"Far!" "Hvorfor prædiker du ikke sådan?"
Du har altid været tiltrukket af de store scener.
Kan du huske, hvad jeg sagde til dig?
Du sagde, at i de store kirker
bliver præsten nogle gange budskabet.
Og deri ligger faren.
Tænk over det.
De fleste af verdens problemer opstår,
når budbringeren tror, han er budskabet.
Der er en grund til, at stolthed er en dødssynd.
Du har ret. Tak, far.
Du hørte slet ikke efter.
Jo, det gjorde jeg.
Jeg skal snakke med Eldridge og prøve at samle partiet.
Gør du din prædiken færdig.
Vi bygger jer ikke en landingsbane.
I snød os for honoraret efter jeres seneste film.
Nå ja. Da vi skiftede revisorer.
Ja, det må have været en fejl fra selskabets side...
- Ja. - Niks, kammerat.
Fejlen er, at I tror, at vi stadig skriver 1972.
Easy Rider er for længst overstået.
I har ingen magi længere. Og heller ingen penge, ser det ud til.
Vi har nok til at forsøde aftalen.
Vi betaler dobbelt.
Selvfølgelig.
- For at lave en landingsbane på tre dage? - Hasteopgavetakster.
Penge med det samme til alle dine folk.
Bare tag det hele.
- Tredobbelt betaling, folkens. - Sådan!
Du gav dem vores sidste penge.
Hør her, Bert. Gør, hvad du vil,
for det gør du altid, men hvis du snyder dem igen...
Se på mig. Se på mig.
Så skærer de dig i småstykker og begraver dig i ørkenen.
Jeg snyder dem ikke.
Vi indspiller en film for at få Huey ud af landet.
Lad os finde nogle investorer.
Det er for latterligt.
Så Bert fandt folk, der skyldte ham noget. Jeg ved ikke hvem.
Men han fandt nogle penge, og vi fragtede dem diskret.
Cigaren er tændt. Forberedelserne er i gang.
Assistenten er på vej.
Budgettet er godkendt, og alle pengene skal bruges.
De røvhuller og deres forpulede film.
Giv mig noget om Huey!
Er transporten klar til optagestedet?
Det hele kørte.
Vi ledte FBI på vildspor. De anede ikke, hvor jeg var.
En ting, jeg lærte om Hollywood, var,
at man gør hvad som helst for at få lortet lavet.
Jeg overfører småpengene til transportafdelingen nu.
Hold op med at ringe. En snestorm er lige blæst ind.
Julemanden er her sammen med Margot Kidder og hendes venner. Jeg ringer i næste uge.
Stjernens tidspunkt er bekræftet.
Kulissekonstruktionen er 70% færdig.
Tænk, at vi faktisk får den lavet.
Det viser, hvad man kan udrette med ressourcer og forbindelser.
Det minder mig om, at jeg så nogle af optagelserne
til din Hearts and Minds-film. Det er det bedste, du har lavet.
Enten vinder du en Oscar,
eller også bliver du sortlistet for at afsløre, hvad der foregår i Vietnam.
Har du hørt det, Steve? Vi får en Oscar.
Det må vi hellere, for alt, hvad vi ejer, er brugt på den film,
inklusive dit hus.
Ja, ja. Køerne bliver lange.
Vi må få dig tilbage til premieren.
Vi skal nok få dig tilbage igen.
Det er sgu mærkeligt.
At tænke på, at jeg måske aldrig får mit hjem at se igen.
Mine venner, min far.
Og mit folk sover på gaden, fordi jeg ikke mødte op i retten.
Og hvad laver jeg? Jeg flygter ligesom...
Ligesom Eldridge.
Efter alt det lort, jeg sagde om ham.
Vi ser bevægelsens sande natur...
TRE ÅR TIDLIGERE SAN FRANCISCO
Dens fokus er at forbedre folks liv.
Det er vist noget andet,
end hvad de fleste af vores seere forestiller sig.
- Ja. - Som du ved,
har vi Eldridge Cleaver med igennem fra hans eksil i Algeriet.
- Hr. Cleaver, er du der? - Hej, min ven, Eldridge.
Hvordan går det ovre i Algiers?
Ikke så godt, Huey. Ikke så godt.
DE SORTE PANTERES MORGENMADSPROGRAM UDVIDES TIL SEKS SKOLER
Hvad mener du?
Det ser da meget godt ud i nyhederne.
Du sidder oppe på taget og kigger ud over stranden.
Du må tænke på din egen udsigt fra Malibu Hills, makker.
Jeg snakker om det her overlevelsesprogram-pis.
Hvabehar?
Huey, det er ikke det, Panterne handler om.
Hvad med den væbnede modstand?
Jeg tror ikke, du er klar over, hvad du siger.
Vi har talt om det. Du sagde, du støttede programmerne.
Jeg ved godt, hvad jeg sagde. Jeg siger, at du går og
og laver pandekager, mens partiet falder fra hinanden.
Jeg forstår. Du prøver på at smide
en bombe her til morgen.
Men du har snakket om den der væbnede kamp
fra eksil i årevis, broder.
Det er ret bekvemt.
Hvad siger du til den her nyhed? Den internationale afdeling er nedlagt.
Nedlagt? Smider du mig ud, broder?
Nemlig. Det er rigtigt. Den er begravet.
Du er vanvittig.
Jeg vil hellere være vanvittig end en kujon.
Hvad fanden snakker du om?
Du stak af, efter du havde fået Lil Bobby Hutton slået ihjel.
Lil Bobby, det tredje medlem af vores parti.
Eldridge tog ham med på selvmordsmission, så han blev skudt ned med koldt blod.
Strømerne skød ham over et dusin gange.
Han var kun 17 år.
Lil Bobby har fulgt mig lige siden.
Jeg bliver her. Jeg bliver her og ser konsekvenserne i øjnene.
Du er en kujon og en taber.
Mine damer og herrer, hr. Huey P. Newton.
Og med på telefonen, Eldridge Cleaver.
Vi er tilbage efter reklamerne.
Op i røven med Eldridge.
- Det, troede jeg, ikke, han ville gøre. - Fjolset har lige erklæret krig.
Ja, han tvinger dig til at vælge.
Hold fast i programmerne og risiker at miste en del af partiet, eller...
Eller hold fast i våbnene og lad Eldridge vinde?
Jeg har ikke noget valg.
Et af J. Edgar Hoovers mål med COINTELPRO...
SORT EKSTREMISME FBI
...var at spille Pantere ud mod hinanden for at splitte partiet.
Han vil udnytte folks egoisme og ødelægge vores tillid til hinanden.
Hoover ville have konflikt, paranoia og Panter-blod i gaderne.
DET SORTE PANTERPARTI DELER SIG I TO FRAKTIONER
Og lortet virkede.
Jeg synes, jeg bør tage med dig.
Nej, det er for risikabelt.
Du har ikke lyst til at være alene i Cuba.
Børnene kan være hos min mor, til vi er på plads.
Nej, børnene har brug for dig, Gwen.
Og hvem ved...
Måske vil de skyde til måls efter flyet.
Har du ikke brug for mig?
Jeg har brug for, at du tager op nordpå og hjælper med partiet.
Hvis det er svært for mig at få folk med,
bliver det ikke let for Teressa og Elaine.
Gwen, hold nu op.
Jeg har ikke tid til det her.
Jeg har brug for, at du tager til Oakland og taler med min far.
Jeg fik aldrig ringet til ham.
Du er nødt til det.
Du er nødt til at fortælle ham, at du elsker ham, før det er for sent.
Min far er fra Syden. Han er gammeldags.
Han er ikke med på alt det der fri kærlighedshippiepis.
Har du aldrig sagt til din far, at du elsker ham?
Han har aldrig sagt det til mig.
Måske er det på tide at ændre det.
Får jeg dig nogensinde at se igen?
Ja. Gwen, jeg får dig og børnene hentet dertil.
Det lover jeg.
Jeg fatter ikke, at Huey tager af sted i morgen.
Hvad fanden? Har Bert sendt invitationer ud?
Det her er den hvide, venstreorienterede afskedstur. Se bare.
Hollywood elsker en afskedsfortælling.
Det her er fedt. Det minder mig om den første optagedag.
Jeg skal vise jer noget.
- Hvad fanden er det? - Hueys afskedsgave.
Alle tror alligevel, vi er ved at indspille en film,
så hvorfor gør vi så ikke det?
Jeg må præsentere dig for nogle sorte kunstnere.
De kunne virkelig have gjort den her fed.
I stil med Superfly.
Det er sgu for vildt.
Det her er aldrig blevet gjort før.
De kommer til at skrive om, hvad vi laver, mens vi gør det.
- Artie er allerede i gang med et manus. - Er han det? Okay.
Hvad med bare at sende FBI et brev med vores alles tøjstørrelser,
så de kan have vores fangedragter klar til os?
- Hvad siger du til det, Bert? - Du ved, hvordan branchen fungerer.
Der går 50 år, før den kommer i biografen.
Til den tid vil det hele være overstået.
Fantastisk! Han ligner mig på en prik.
Skal Burt Reynolds spille dig?
Hej, Huey. Kom og se.
Jeg går ud og brænder den her.
Jeg flygter for mit liv, og du nosser rundt med en plakat?
- Øjeblik... - Jeg troede, du havde fattet det.
Jeg indledte kun et samarbejde med dig,
fordi du hjalp med vores programmer.
Jeg troede, at vi var kommet videre nu,
- og så kommer du med det pis. - Jeg prøver bare at sælge løgnen.
Er alt i orden her?
Jeg har brug for et lift, mand.
Så er det godt, jeg kender en nigga med en Rolls.
- Jeg passer på dig. - Okay.
Skynd dig, broder.
- Hallo? - Far.
Huey. Er du okay?
Ja. Jeg har det fint.
Hvordan har du det?
Som om de er ved at rede en seng til mig oppe på øverste etage.
Hvor er du henne?
Det kan jeg ikke fortælle.
Deres sigtekorn hviler på mig.
Sådan var det også med Jesus. Han klarede den.
Far, der er noget, jeg er nødt til at sige til dig.
Pas på dig selv, Huey.
Bare lyt til mig et øjeblik.
Jeg...
Du ved godt, hvad jeg føler, ikke?
Nej, nej. Du behøver ikke at sige noget.
Kom så. Hold samtalen i gang, Walter.
Pis.
Huey, der er et par slaveindfangere på vej.
Huey, vi må videre.
Okay, okay.
- Far, sagen er den, at jeg rejser. - Det ved jeg.
- Hej, betjente. Gudskelov. - Far, lad mig tale ud.
Nogle fjolser ridsede min Rolls og løb den vej.
Hvad fanden.
- Er du ikke Richard Pryor? - Se så,
netop som jeg troede, retfærdigheden er blind, kan I røvhuller
genkende en nigga med penge!
- Ja, gu er jeg Richard Pryor. - Altså, far...
- Huey... - Hr. Newton, er det Huey?
- Jeg har det fint. - Giv mig telefonen.
Hallo, far?
Nej. Huey, du gør din far oprevet.
Giv min far den forpulede telefon tilbage.
Huey.
- Sådan skal du ikke tale til mig. - Jeg skal tale med min far.
Giv ham så telefonen tilbage.
Vil du være sød at give mig telefonen, frøken?
Er han sammen med dig?
Det er bare min chauffør.
- Han skulle lige ringe... - Huey.
- Hej, far. - Hr. Newton, jeg beklager,
- men jeg er nødt til at insistere. - Men jeg her det fint.
Giv mig telefonen.
Far, jeg...
Hallo?
- Det var sgu Richard Pryor. - Ja.
Pis!
Kom, lad os komme af sted.
Niggeren har en pistol.
Du kommer til at dø.
Har du aldrig fortalt din far, at du elsker ham?
- Du ved, hvad jeg føler. - Du behøver ikke at sige noget.
Jeg vil ikke være ham fyren i fletstolen længere.
Huey, FBI tog alle vores huse i går aftes.
Du stak af, efter du fik Lil Bobby Hutton slået ihjel.
Hvordan hjælper det bevægelsen, hvis du er død?
Du gemmer dig lige for næsen af dem.
Det er ikke en leg. Det handler om mit liv.
Fuck dig og alle de niggere, der følger dig.
Jeg har altid vidst, jeg ville dø for revolutionen.
Du bliver den farligste mand i USA.
Får jeg dig nogensinde at se igen?
Magt betyder, at man er fri,
og jeg nægter at dø magtesløs.
- Hey! Åh! - Magt betyder, at man er fri,
og jeg nægter at dø magtesløs.
Vagt!
Magt betyder, at man er fri.
...nægter at dø magtesløs.
Vagt!
Hey! Hey! Vagt! Vagt!
Magt betyder, at man er fri, og jeg nægter at dø magtesløs!
Pis.
Lil Bobby!
Bobby!
Hvilken slags fly skal du flyve til Cuba i?
Det ved jeg ikke.
Er du dygtig i skolen?
I nogle fag.
Men jeg hader at lave bogresumeer foran hele klassen.
Det kunne jeg heller ikke lide.
Hvorfor ikke?
Fordi jeg ikke kunne læse.
- Kunne du ikke læse? - Michael.
Hvad med at lege nummerpladelegen?
Hvad siger du til det?
Det er i orden.
Er det?
Ser du, jeg havde problemer med ordene.
Og mine lærere var ligeglade. Så jeg måtte lære mig det selv.
Ved du, hvad jeg så gjorde?
Nej.
Jeg lavede min egen skole.
Godt, tag din rygsæk.
Vi er næsten ved skolen.
Hvor er Tajo, Bert?
Tajo er forsinket.
Han er uden tvivl på vej. Trafikken.
Lufttrafikken.
I det mindste er lyset godt. Vi får en sidste solnedgang sammen.
Lyset? Hvor fanden er cubaneren?
Jeg satser alt.
Du skylder os penge, Tajo.
Vent, vent, vent.
Jeg har noget, I vil være interesserede i.
Jeg ved, hvor Huey Newton er.
Hvorfor er han så lang tid om det, Bert?
Han skal nok komme.
Venner, lad os nu bare slappe af.
Jeg sagde, du ikke skulle stole på ham.
Jeg fatter det ikke. Han har fløjet turen en million gange.
Hvad havde du regnet med?
Du havde så travlt med at lege mogul og holde fester,
at du ikke sikrede dig, at det forpulede fly ville være her.
- Der må være sket noget. - Jeg skal sige dig, hvad der er sket.
Du sagde, jeg skulle stole på dig. Det er, hvad der er sket.
Og så hyrede du en narkokurér, fordi han så rigtig ud.
Det siger ligesom alt.
Hvor fanden er han?
Huey, hvor skal du hen?
Huey, hvad laver du? Hvor skal du hen?
Jeg skal dræbe en cubaner.
Men det er min bil. Huey, det er min bil!
Hey! Det er min bil!
Det er jo skønt. Det er bare vidunderligt.
Nu smutter han.
Er det ikke herligt? Nu kører han, Bert.
Hvad med at smide det på din forpulede plakat!
Et: Vi vil have frihed.
Vi vil have magten til at vælge vores egne sorte lokalsamfunds skæbne.
To: Vi vil have fuld beskæftigelse for vort folk.
Tre: Vi vil have ordentlige boliger, der er egnede til mennesker.
Fire: Det skal være slut med tyveriet fra de sorte lokalsamfund
udført af de hvide, racistiske forretningsmænd.
Fem: Vi vil have ordentlig uddannelse, som oplyser os
om dette racistiske og dekadente systems sande natur.
Uddannelse, som oplyser os om vores sande historie
og vores rolle i samfundet og i verden i dag.
Seks: Alle sorte mænd skal fritages fra værnepligt.
Syv...
Al magt til folket.
Tekster af: Simon Boertmann Brüel